આ તરફ બૉલીવુડ અભિનેતા અજય દેવગણે પાકિસ્તાની કલાકારોના વિરોધ કરનારા અંગે ફરી એકવાર નિવેદન આપ્યુ હતુ. તેમણે કહ્યુ કે જો કોઇ પ્રોડ્યુસર પાકિસ્તાની કલાકરો સાથે કામ કરી રહ્યો છે તો આર્મી રિલીફ ફંડમાં 5 કરોડ રુપિયા જમા કરાવવા માટે તમે તેને મજબૂર ના કરી શકો. પાકિસ્તાની કલાકારો સાથે કામ કરવાની મનાઇ કરી ચૂકેલા અજય દેવગણે કહ્યુ કે દેશની પરિસ્થિતિઓ પ્રમાણે નિર્ણયો લેવા પડે છે. તેમણે કહ્યુ, ‘એવુ નથી કે અમે તેમની સાથે કામ કરવા નથી ઇચ્છતા પરંતુ ઘણી વાર એવો સમય આવે છે જ્યારે આપણે આપના દેશની પડખે ઉભા રહેવુ પડે છે.' અભિનેતાએ કહ્યું કે, અમે સાથે કામ કરીએ છીએ, પરંતુ એ એવી પરિસ્થિતિમાં જ્યારે બંને દેશો વચ્ચે વાતાવરણ સામાન્ય હોય. આતંકવાદી ગતિવિધિઓ ન હોય. જો સીમા પારથી દેશની વિરુદ્ધમાં કંઇ કામ થઇ રહ્યું હોય તો આપણે આપણા દેશની પડખે ઉભા રહેવુ પડે.